Diari Oficial de la Generalitat Valenciana


Sumari del DOGV 8537, del 29-04-2019 (2019/3143)

Informació pública de l'aprovació de la modificació estructural del Pla general per a canvi d'ús dotacional d'equipament educatiu i cultural a equipament recreatiu i esportiu en parcel·la situada al carrer Josefina Manresa, cantonada al carrer Antonio Ripoll Javaloyes, actual Poliesportiu Altabix.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3143


Data del document
:   27-03-2019

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de l'aprovació de la modificació estructural del Pla general per a canvi d'ús dotacional d'equipament educatiu i cultural a equipament recreatiu i esportiu en parcel·la situada al carrer Josefina Manresa, cantonada al carrer Antonio Ripoll Javaloyes, actual Poliesportiu Altabix. [2019/3143]  
La Junta de Govern Local, en sessió celebrada el 22 de març de 2019, va adoptar el següent acord que, en la seua part resolutiva, disposa:  
  
Primer  
Concloure que la proposta de modificació estructural del Pla general d'Elx per a canvi d'ús dotacional d'equipament educatiu i cultural a equipament recreatiu i esportiu en la parcel·la situada al c/ Josefina Manresa, cantonada al c/ Antonio Ripoll Javaloyes, actual Poliesportiu Altabix, no té efectes significatius sobre el medi ambient i el territori, conforme als criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Segon  
Resoldre favorablement l'avaluació ambiental i territorial estratègica pel procediment simplificat de la modificació puntual estructural del Pla general d'Elx per a canvi d'ús dotacional d'equipament educativocultural a equipament recreativoesportiu, en la parcel·la situada al c/ Josefina Manresa, cantonada al c/ Antonio Ripoll Javaloyes, actual Poliesportiu Altabix, i el document inicial estratègic, designant com a alternativa més idònia en aquesta actuació l'alternativa 1.  
  
  
Tercer  
Continuar amb la tramitació de la modificació referida conforme al capítol III del títol III del llibre I de la LOTUP i la normativa sectorial que poguera resultar d'aplicació, havent de complir les següents condicions:  
1. Se sol·licitarà nou informe sectorial en matèria d'educació durant el corresponent tràmit d'exposició pública.  
2. D'acord amb l'Informe de 8 de novembre de 2018, de la Direcció Territorial d'Alacant de la Conselleria d'Habitatge, Obres Públiques i Vertebració del Territori, el document que se sotmeta a exposició pública contindrà l'informe d'impacte per raó de gènere reclamat per l'art. 4bis de la Llei 9/2003, de 2 d'abril, de la Generalitat, per a la igualtat entre dones i homes, article introduït per la Llei 13/2016, de 29 de desembre, de mesures fiscals, de gestió administrativa i financera i d'organització de la Generalitat.  
3. Prèviament a la seua aprovació haurà de constar l'informe favorable en matèria de servituds aeronàutiques per part de la Direcció General d'Aviació Civil del Ministeri de Foment.  
  
Quart  
Notificar als interessats la present resolució i informar-los que no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV).  
  
Elx, 27 de març de 2019.- El tinent d'alcalde d'Urbanisme, Territori i Habitatge: José Manuel Sánchez Asencio.